Απόφαση του Γενικού Δικαστηρίου (έβδομο τμήμα) της 16ης Μαΐου 2019 – Νεραντζάκη κατά Επιτροπής
(Υπόθεση T-813/17)
«Υπαλληλική υπόθεση – Υπάλληλοι – Πρόσληψη – Προκήρυξη διαγωνισμού – Γενικός διαγωνισμός EPSO/AD/331/16 – Προϋποθέσεις συμμετοχής – Απόφαση της εξεταστικής επιτροπής περί αποκλεισμού της προσφεύγουσας από το επόμενο στάδιο του διαγωνισμού – Πλάνη περί το δίκαιο»
1.      Υπαλληλικές προσφυγές – Βλαπτική πράξη – Απόφαση εκδοθείσα κατόπιν επανεξετάσεως προγενέστερης αποφάσεως – Απόφαση εκδοθείσα από εξεταστική επιτροπή διαγωνισμού κατόπιν επανεξετάσεως του φακέλου υποψηφίου στον οποίο δεν επιτράπηκε να συμμετάσχει στον διαγωνισμό
(Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 1)
(βλ. σκέψη 25)
2.      Υπάλληλοι – Πρόσληψη – Διαγωνισμός – Διαγωνισμός βάσει τίτλων και εξετάσεων – Προϋποθέσεις συμμετοχής – Καθορισμός με την προκήρυξη διαγωνισμού – Εκτίμηση, από την εξεταστική επιτροπή, της επαγγελματικής πείρας των υποψηφίων – Εκτίμηση μόνο βάσει της περιγραφής των καθηκόντων της προς πλήρωση θέσεως, κατά παρέκκλιση από τους όρους της προκηρύξεως του διαγωνισμού – Δεν επιτρέπεται
(Κανονισμός Υπηρεσιακής Καταστάσεως των υπαλλήλων, άρθρα 28 και 29 και παράρτημα III)
(βλ. σκέψεις 37, 40-45)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση, αφενός, της αποφάσεως της εξεταστικής επιτροπής της 15ης Μαΐου 2017 περί αποκλεισμού της προσφεύγουσας από το επόμενο στάδιο του γενικού διαγωνισμού EPSO/AD/331/16 και, αφετέρου, της αποφάσεως της αρμόδιας για τους διορισμούς αρχής της 14ης Σεπτεμβρίου 2017 περί απορρίψεως της ενστάσεως που υπέβαλε η προσφεύγουσα κατά της αποφάσεως της εξεταστικής επιτροπής του διαγωνισμού περί αποκλεισμού της από το επόμενο στάδιο του εν λόγω διαγωνισμού.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της εξεταστικής επιτροπής της 15ης Μαΐου 2017 περί αποκλεισμού της Ελένης Νεραντζάκη από το επόμενο στάδιο του γενικού διαγωνισμού EPSO/AD/331/16.
2)
Καταδικάζει την Ευρωπαϊκή Επιτροπή στα δικαστικά έξοδα.